KURZUS: Közgazdaságtan

MODUL: I. modul: A közgazdaságtan alapjai és a termékpiac keresleti oldala

4. lecke: Fogyasztói magatartás

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen az 4. előadás diáit és a Közgazdaságtan című jegyzet Hogyan szerzik és hogyan költik el jövedelmüket a háztartások? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
Ebben a leckében megismeri, hogy hogyan, milyen közgazdasági elvek alapján hozza meg döntéseit a fogyasztó, valamint megismerkedik az egyén jövedelemszerzéshez (munkaerő-piaci magatartás) kapcsolódó magatartásának modelljével
A leckéhez tartozó fogalmak, összefüggések:
hasznosság, határhaszon, összhaszon, preferencia, preferenciarendszer, Gossen I. törvénye (a csökkenő határhaszon elve), jószágtér, közömbösségi görbe, költségvetési korlát, a fogyasztói optimális választása, helyettesítés, Gossen II. törvénye (az előnykiegyenlítődés elve), az ár és jövedelemváltozás hatásai (rugalmassági mutatók II.) az egyéni munkakínálati függvény
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Tanulmányozza a jegyzetben a leírt példák, ábrák, és magyarázatok segítségével az alábbi fogalmakat, összefüggéseket és jegyezze meg az alábbiakat: a hasznosság, a határhaszon, Gossen I. törvénye, a közömbösségi görbe, a költségvetési korlát, a költségvetési egyenes, a fogyasztói optimalizáció - Gossen II. törvénye (az előnykiegyenlítődés elve), az egyéni munkakínálati függvény definíciója és jellemzői Jegyezze meg, hogy milyen feltételei vannak a fogyasztói optimum kialakulásának! Tetszőlegesen kiválasztott termékeket soroljon be az ár- és jövedelemváltozás hatásait vizsgálva a megfelelő rugalmassági kategóriákba! Alkalmazza a fogyasztói optimalizációnál tanultakat a munkaerő-piaci magatartásra is.
Követelmények
A leckét akkor sikerült megfelelően elsajátítania, ha Ön képes
a megadott felsorolásból kiválasztani; a hasznosság, a határhaszon, Gossen I. törvénye, a közömbösségi görbe, a költségvetési korlát, a költségvetési egyenes, a fogyasztói optimalizáció - Gossen II. törvénye, a rugalmasság és az egyéni munkakínálati függvény helyes meghatározásait és/vagy jellemzőit. adott jellemzőkről eldönteni, hogy a fogyasztó optimális választását tükrözik-e, illetve ahhoz szükségesek-e. a fogyasztói optimalizációnál tanultakat alkalmazni a munkaerő-piaci magatartásra is.

| Önellenőrző kérdések és feladatok
1. Péter 8 szelt tortát kapott születésnapjára. A tortaszeletek elfogyasztása során Péter haszonérzete (összhaszna)
| folyamatosan csökken
| egy ideig nő, aztán csökken
| folyamatosan nő
2. Aladár két terméket fogyaszt (x-et és y-t). x termék ára 20, y terméké 10. Aladár jövedelme 500 egység. Hol metszi Aladár költségvetési egyenese az X és hol az Y tengelyt? Írja be az értékeket! X = Y =
3. Egészítse ki a megfelelő résszel az alábbi mondatot! "A közömbösségi görbe pontjai: ..."
| Azonos határhasznú jószágkombinációkat tartalmaznak
| Azonos hasznosságú jószágkombinációkat tartalmaznak
| Azonos helyettesítési rátájúak
| Azonos helyettesítési határrátájúak
| Azonos meredekségűek
| Azonos preferenciájúak
4. Döntse el az alábbi állításokról, hogy igazak-e a fogyasztó munkaerő-piaci viselkedésével kapcsolatban!
Az egyéni munkakínálati függvény az órabér és a munkával töltött idő közötti összefüggést mutatja. |
Az egyéni munkakínálati függvénynek általában van visszahajló (negatív meredekségű szakasza. |
Az egyén a magasabb órabér hatására mindig többet akar dolgozni. |
A szabadidő optimális mennyiségének meghatározásakor az életminőség közömbösségi görbékhez mért életminőség-korlátot jelentő egyenes meredeksége az órabért tükrözi. |
5. Az alábbiak közül melyikhez köthető Gossen II. törvénye? Jelölje meg!
| Költségvetési korlát
| Gossen I. törvénye
| Az előnykiegyenlítődés elve
| Határhaszon
| Helyettesítési határráta
6. Jelölje be melyik állítás igaz arra az esetre, hogy az árak emelkedése a kereslet növekedéséhez vezet!
| A fogyasztó inferior jószágot vásárol.
| A termék árrugalmatlan.
| A fogyasztó Giffen-javakat vásárol.
| Érvényesül a Veblen-hatás.
| A helyettesítési határrátája állandó.