KURZUS: Közgazdaságtan

MODUL: I. modul: A közgazdaságtan alapjai és a termékpiac keresleti oldala

3. lecke: A piac

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen az 3. előadás diáit és a Közgazdaságtan című jegyzet Hogyan működik a piac? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
Ebben a leckében megismeri, hogyan működik a piac. Tanulmányozza a piacelemzés eszközeit, a kereslet - kínálat befolyásoló és meghatározó tényezőit. Ismerje meg a piac vizsgálatának grafikus és analitikus módszereit, tudja értelmezni a bemutatott összefüggéseket, modelleket. Megismeri a rugalmassági mutatókat és azok használatát. (A rugalmassági mutatók számítása nem a vizsga része.)
A leckéhez tartozó fogalmak, összefüggések:
a piac elemei, egyéni és aggregált kereslet és kínálat, rezervációs ár - fogyasztói többlet, telítődési pont, keresleti és kínálati függvény negatív ill. pozitív meredeksége és grafikus megjelenítése, keresleti és kínálati függvény eltolódásának esetei és okai, piaci ár piaci egyensúly, Marshall-kereszt, többlet és hiány esete a piaci mechanizmus működése és az egyensúly rugalmassági mutatók I.
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Tudja értelmezni valós környezeti példák alapján, és jegyezze meg az alábbi meghatározásokat, definíciókat: a piac, a kereslet, a kínálat, a piaci és a rezervációs ár, valamint a fogyasztói többlet, a telítődési pont, a piaci egyensúly, és mit fejez ki a Marshall-kereszt. Találjon ki eseteket a keresletet vagy a kínálatot növelő, illetve csökkentő hatásokra! Rajzolja fel a Marshall-keresztet. Vegyen fel egy tetszőleges, az egyensúlyi árat meghaladó árat és vezesse végig a következményeit. Tegye meg ugyanezt egy az egyensúlyinál árnál alacsonyabb árral is! Keressen termékpárokat a különböző rugalmassági mutatók demonstrálására!
Követelmények
A leckét akkor sikerült megfelelően elsajátítania, ha Ön képes
a megadott definíciók közül kiválasztani a a piac, a kereslet, a kínálat, a piaci és a rezervációs ár, valamint a fogyasztói többlet, a telítődési pont, a piaci egyensúly és a Marshall-kereszt meghatározásait és/vagy jellemzőit eldönteni, hogy adott esemény hatására merre tolódik el a keresleti függvény. meghatározni egy termékpárról, hogy adott árváltozás és keresletváltozás esetén milyen csoportba soroljuk.

| Önellenőrző kérdések
1. Egy termék piacán 200 Ft az egyensúlyi ár, melyhez 40 db-os egyensúlyi mennyiség tartozik. Mi történik akkor, ha 250 Ft-ra emelkedik az ár?
| A keresett mennyiség emelkedik
| A keresett mennyiség változatlan marad.
| A piacon többlet alakul ki
2. Ha adott kereslet mellett egy termék kínálatát növeljük a piacon, akkor annak ára valószínűleg
| csökkenni fog.
| emelkedni fog.
| változatlan marad.
3. Döntse el, hogy adott termék keresleti függvénye jobbra (j) vagy balra (b) tolódik el, ha... jobban reklámozzák a terméket megnő a fogyasztók jövedelme kiderül, hogy több helyütt lejárt szavatosságú termék került forgalomba a helyettesítő termék ára emelkedik a konkurencia akciókkal próbál fogyasztókat nyerni a konkurencia botrányba keveredik a gyártó ellen nagy sajtóvisszhangú peres eljárás indul a gyártót megbírságolja a fogyasztóvédelmi hatóság drasztikus bércsökkenés következik be minden szférában a terméket kezdi kiszorítani egy modernebb típus a legnépszerűbb közéleti ember elmondja a tv-ben, hogy ezt a terméket kedveli felröppen a hír, hogy a termék egészségre ártalmas
4. Egészítse ki a mondatot a helyes válasz betűjelével! "A legmagasabb ár, amit a fogyasztó még hajlandó megadni a termékért a ... ár."
| diszkriminatív
| maximális fogyasztói
| rezervációs
| ajánlott fogyasztói
| telítődési
| hipernormális
5. A tűzifa árának emelkedése miatt sok háztartásban visszatértek a gázfűtésre. Ezek szerint a tűzifa és a gáz
| kiegészítő termék.
| helyettesítő termék.
| inferior termék.