KURZUS: Közgazdaságtan

MODUL: IV. modul: A gazdaságpolitika

12. lecke: Költségvetési politika

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen a 12. előadás diáit és a Közgazdaságtan című jegyzet Milyen eszközökkel befolyásolja a kormány a makrogazdasági folyamatokat? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
A tananyag feldolgozása során megismeri azokat az eszközöket, amelyekkel a kormány -fiskális politikájával- befolyásolja a makrogazdasági folyamatokat. Tudja értelmezni, elemezni példákon, példaleírásokon keresztül, a makrogazdasági folyamatokat befolyásoló kormányzati politika eszközeit, hatásait. Megismeri a monetáris és fiskális politika együttműködésének mechanizmusát.
A leckéhez tartozó fogalmak, összefüggések:
költségvetési vagy fiskális politika, államháztartás, a költségvetési politika eszközei és hatásuk az összkeresletre: kormányzati áruvásárlások, adók és transzferek; adómultiplikátor, restriktív és expanzív fiskális politika; államháztartási hiány, deficit, szufficit, államadósság (állami értékpapírokkal való finanszírozás), elsődleges és teljes egyenleg, kockázati prémium, fiskális és monetáris politika együttes elemzése (különböző mixek felismerése jellemzőik alapján, a fiskális politika kínálatoldali hatásai
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Olvassa el figyelmesen és tanulja meg az alábbi fogalmak meghatározását, legyen tisztában a hozzájuk kapcsolódó jellemzőkkel, összefüggésekkel, példamagyarázatokkal: államháztartás, adómultiplikátor, államháztartási hiány, deficit, szufficit, államadósság (állami értékpapírokkal való finanszírozás), elsődleges és teljes egyenleg, fiskális és monetáris politika együttes elemzése (különböző mixek felismerése jellemzőik alapján, a fiskális politika kínálatoldali hatásai) A jegyzet 13.1 és 13.2 példája alapján tanulja meg a kormányzati kiadások multiplikátora és az adómultiplikátor használatát Tanulja meg - miután logikusan végiggondolta a jegyzet alapján - a fiskális és monetáris politika, az expanzió és restrikció definícóját, valamint ezek eszközeit és következményeit Jegyezze meg, hogy hova vezet a költségvetési restrikciót (kínálatoldali hatások alapján), valamint az expanzív fiskális és restriktív monetáris politika illetve a restriktív fiskális és expanzív monetáris politika kombinációja!
Követelmények
A leckét akkor sikerült megfelelően elsajátítania, ha Ön képes
a tevékenységeknél felsorolt fogalmakat, összefüggéseket definíciójuk alapján felismerni és/vagy jellemzőiket kiválasztani. képes bemutatni az adómultiplikátor hatást, az adónövelés következményeit. jellemzői, eszközei és következményei alapján felismerni, hogy fiskális vagy monetáris illetve expanzív vagy restriktív politikáról van szó következményei alapján felismerni a költségvetési restrikciót (kínálatoldai hatások alapján), valamint hogy expanzív fiskális és restriktív monetáris politika kombinációjáról vagy restriktív fiskális és expanzív monetáris politikáról van szó

| Önellenőrző feladatok
1. Jelölje meg az alábbiak közül az igaz állításokat!
| A költségvetés elsődleges egyenlege tartalmazza a kamatkiadásokat.
| A restriktív költségvetési politika a keresletet visszafogó intézkedéseket takar.
| Költségvetési politika alatt a gazdaság olyan eszközökkel való szabályozását értjük, amelyek hatással vannak a költségvetés bevételi vagy kiadási oldalára.
| Az államháztartás a központi költségvetésnél szűkebb fogalom.
| Az államháztartás a központi költségvetésen túl az önkormányzatokat is magában foglalja.
| A restriktív fiskális politika eredményeként az infláció növekedésével is számolhatunk például a bérek közterheinek növelése következtében.
2. Egészítse ki a mondatot a helyes megoldással! Jelölje meg a helyes választ! "Az államháztartás magában foglalja a(z)..."
| Központi költségvetést
| Az önkormányzatokat
| A társadalombiztosítás alrendszereit
| Egyéb elkülönített alapokat
3. Jelölje meg melyik a leginkább jellemző arra az esetre, ha az expanzív fiskális politika restriktív monetáris politikával párosul!
| Ez a lehető legjobb kombináció
| Először is a makrokereslet jelentős szűkülése várható a fiskális expanzió miatt
| Összességében nem jár kedvező gazdasági következményekkel
| A kormány fékez és a jegybank lép a gázra.