KURZUS: Közgazdaságtan

MODUL: III. modul: Makroökonómiai alapismeretek

9. lecke: Makrogazdasági kereslet és kínálat

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen a 9. előadás diáit és a Közgazdaságtan című jegyzet Hogyan értelmezzük a keresletet és a kínálatot makrogazdasági szinten? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
A lecke tanulmányozása során választ kap arra a kérdésre, hogyan értelmezzük a keresletet és a kínálatot makrogazdasági szinten. Megismeri az aggregált piac modelljét, a makrogazdasági összkínálat és összkereslet korlátait, összetevőit. Tudja értelmezni példán keresztül, a leckéhez tartozó fogalmakat, összefüggéseket.
A leckéhez tartozó fogalmak, összefüggések:
beruházási kereslet (hogyan függ a kamatlábtól?), árupiaci egyensúly a kétszektoros modellben: egyensúlyi jövedelem és multiplikátor hatás potenciális kibocsátás AS görbe: pozitív meredekségű a csökkenő hozadék elve és a bérek rögzítettsége miatt. AD görbe összetevői; fogyasztási határhajlandóság, autonóm fogyasztás, fogyasztási hányad, megtakarítás,
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Tanulja meg az aggregált kínálati függvény jellemzőit! Jegyezze meg a következő fogalmak definícióját és jellemzőit: fogyasztási kereslet, autonóm fogyasztás, fogyasztási határhajlandóság, megtakarítás, megtakarítási hányad és határhajlandóság, beruházási kereslet
Követelmények
A leckét akkor sikerült megfelelően elsajátítania, ha Ön képes
jellemzői alapján meghatározni, illetve kiválasztani az aggregált kínálati függvénnyel kapcsolatos állítások igazságtartalmát, meghatározni, illetve kiválasztani az aggregált keresleti függvény összetevőire (fogyasztási és beruházási kereslet) vonatkozó helyes állításokat.

| Önellenőrző feladatok
1. Válassza ki a helyes megoldást! A fogyasztási és a megtakarítási hányad összege:
| Mindig 0
| Mindig 1
| A fogyasztási határhajlandóság nagyságától függ változó
| A jövedelem nagyságától függ
| Egyik sem
2. Döntse el, hogy igazak vagy hamisak a következő állítások!
Az aggregált kínálati függvény pozitív meredekségű a csökkenő hozadék elve és a bérek rögzítettsége miatt. |
A fogyasztási hányad megmutatja, hogy mennyivel változik a fogyasztás, ha egységnyivel nő a jövedelem. |
A beruházási kereslet fordítottan arányos a kamatláb nagyságával. |
A keresleti elemek megváltozása a GDP-ben csak töredékes változást (a keresleti elem megváltozásának töredékét) hoz létre. |
3. Válassza ki a helyes megoldást! A rendelkezésre álló erőforrások teljes és hatékony kihasználásával elérhető maximális termelési szintet nevezzük
| GDP-nek.
| potenciális kibocsátásnak.
| maximális jövedelemnek.
| Egyik sem
4. Válassza ki a helyes megoldást! Azt a jelenséget amikor egy gazdasági esemény vagy beavatkozás a mértékét meghaladó (többszöröződő) hatást vált ki ... nevezzük.
| cserearánynak
| multiplikátor hatásnak
| helyettesítő hatásnak
| redukciónak