KURZUS: Közgazdaságtan

MODUL: III. modul: Makroökonómiai alapismeretek

10. lecke: Munkanélküliség és infláció

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen a 10. előadás diáit és a Közgazdaságtan című jegyzet Mi okozza a munkanélküliséget és az inflációt? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
A lecke a munkanélküliség és az infláció témakörét járja körül. Megismeri a munkanélküliségi ráta és a munkanélküliség típusait, az infláció fogalmát és mérését, következményeit és a munkanélküliség- infláció- gazdasági növekedés kapcsolatát Tudja értelmezni példákon keresztül, a leckéhez tartozó fogalmakat, összefüggéseket.
A leckéhez tartozó fogalmak, összefüggések:
a munkakínálati bázis tényezői, gazdaságilag aktívak és inaktívak, foglalkoztatottak, munkanélküliek, aktivitási ráta, foglalkoztatási ráta, munkanélküliségi ráta munkakereslet és munkakínálat, rövidebb oldal elve, önkéntes és kényszerű munkanélküliek frikciós, konjunkturális (ciklikus) és strukturális munkanélküliség infláció, és felosztása mértéke szerint, keresleti és kínálati infláció, ár-bér spirál, Phillips-görbe
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Tanulja meg, tudja értelmezni a következő fogalmak definícióját és jellemzőit: munkanélküliségi ráta, gazdaságilag aktívak és inaktívak, foglalkoztatottak, munkanélküliek, aktivitási ráta, foglalkoztatási ráta, munkanélküliségi ráta, munkaerőpiac, és tényezői, a rövidebb oldal elve, önkéntes és kényszerű munkanélküliek, frikciós, konjunkturális (ciklikus) és strukturális munkanélküliség, infláció mértéke: kúszó, vágtató, hiper, az infláció okai: keresleti és kínálati infláció, ár-bér spirál, Phillips-görbe
Követelmények
A leckét akkor sikerült megfelelően elsajátítania, ha Ön képes
a tanult fogalmakat, összefüggéseket példák alapján is pontosan meghatározni, vagy jellemzőiket felismerni vagy kiválasztani. az inflációt mint folyamatot értelmezni, a munkaerőpiac szereplőit jellemezni és működését értelmezni.

| Önellenőrző feladatok
1. Döntse el, hogy igazak vagy hamisak a következő állítások!
A foglalkoztatottak és az aktívak száma összesen a munkaképes korú lakosság számával egyenlő. |
A munka kereslete azt jelenti, hogy adott körülmények között hányan keresnek munkát. |
A munkakínálati függvény pozitív meredekségű, tehát magasabb reálbérhez nagyobb munkakínálat tartozik. |
Önkéntes munkanélkülieknek nevezzük azokat, akik a kialakult reálbérszint mellet nem óhajtanak munkát vállalni. |
2. Válassza ki az alábbiak közül az igaz állításokat!
| A munkakínálat elégtelensége miatti munkanélküliség a kényszerű munkanélküliség.
| A termelési tényezők árának növekedése miatt kialakuló kínálati inflációt költséginflációnak is nevezik.
| Az infláció a hitelezőknek kedvez az adósokkal szemben.
| Az aggregált kereslet növekedése következtében kialakult inflációt árinflációnak is nevezzük.
| Az infláció letörésének egyik fő akadálya az ár-bér spirál.
| Az infláció a pénz vásárlóértékét növeli.
| A rövidebb oldal elve alapján a foglalkoztatottság a munkakereslet és a munkakínálat közül a kisebbel egyenlő.
3. Válassza ki a helyes megoldást!
3/a. A Phillips-görbe:
| A jövedelem és az infláció kapcsolatát mutatja
| A munkanélküliségi ráta és gazdasági növekedés összefüggését mutatja
| Az infláció és a munkanélküliségi ráta közötti egyenes arányosságot fejezi ki
| Az infláció és a munkanélküliségi ráta közötti fordított arányosságot fejezi ki
| Egyik sem.
3/b. Az ár-bér spirál:
| Kialakulásának oka az, hogy mind a vállalatok, mind a munkavállalók érvényesíteni akarják inflációs várakozásaikat
| Az aggregált keresleti függvény alakjának spirálisan felfelé törő megváltozásáról kapta a nevét
| Nem önbeteljesítő jóslatként működik
| Mindegyik előző állítás igaz
| Egyik sem
4. Ha túl sok közgazdászt képeztek, akik nem kapnak állást, viszont asztalosoknak lenne munkalehetőség, akkor a munkanélküliség melyik típusáról van szó?
| Strukturális
| Konjunkturális
| Súrlódásos
| Frikciós
| Egyik sem
5. A világgazdasági folyamatok következtében hanyatlik a magyar gazdaság teljesítménye is. Az építőiparban ezért tömeges elbocsátásokra van kilátás. A munkanélküliség melyik típusáról van szó?
| Strukturális
| Konjunkturális (ciklikus)
| Súrlódásod
| Frikciós
| Egyik sem
6. A kiváló vízvezeték-szerelő elköltözik Budapestről Nyékládházára, ahol egy építőipari cég éppen ilyen szakembert keres. Néhány hét azonban eltelik, mire a két fél megtalálja egymást. Erre az időre a vízvezeték-szerelő nem dolgozik. A munkanélküliség melyik típusáról van szó?
| Strukturális
| Konjunkturális
| Súrlódásos
| Statisztikai
| Bürokratikus
| Egyik sem
7. Hogyan nevezzük az inflációnak azt a típusát, amikor az éves áremelkedés 90 %-os?
| Kúszó
| Vágtató
| Robogó
| Drasztikus
| Hiper
| Egyik sem
8. Hogyan nevezzük az inflációnak azt a típusát, amikor az éves áremelkedés 1200 %-os?
| Kúszó
| Vágtató
| Robogó
| Drasztikus
| Hiper
| Egyik sem
9. Hogyan nevezzük az inflációnak azt a típusát, amikor az éves áremelkedés 6 %-os?
| Kúszó
| Vágtató
| Robogó
| Drasztikus
| Hiper
| Egyik sem