KURZUS: Közgazdaságtan

MODUL: III. modul: Makroökonómiai alapismeretek

8. lecke: A nemzetgazdasági teljesítmény

| Tanulási útmutató
A lecke eredményes feldolgozásához, a megadott követelmények teljesítéséhez javasoljuk, hogy olvassa át figyelmesen a 8. előadás diáit és a Közgazdaságtan című jegyzet Hogyan mérjük a gazdaság összteljesítményét? fejezetét.
Tanulmányozza és jegyezze meg a bevezetett definíciókat, alapfogalmakat és összefüggéseket!
Ebben a fejezetben megismerkedik a makroökonómiai összefüggésekkel, a nemzetgazdasági szintű folyamatokkal. Tudja értelmezni példán keresztül, a leckéhez tartozó fogalmakat, összefüggéseket.
A leckéhez tartozó fogalmak, összefüggések:
nemzeti vagyon, gazdasági növekedés, SNA rendszer és mutatói GDP pontos értelmezése és tartalma vásárlóerő paritás nominális kibocsátás vs. reál GDP, fogyasztói árindex (CPI) CPI - GDP-deflátor, emberi fejlettségi index HDI munkanélküliségi ráta, inflációs ráta,
Tevékenységek
A lecke tanulása során kövesse az alábbi utasításokat, amelyek segítségével képes lesz a követelmények teljesítésére.
Tanulja meg a fenti mutatók definícióját és jellemzőit! A tanulja meg, hogy milyen összetevőkből állhat a GDP. Tanulja meg a GDP-deflátor kiszámítását! Tanulja meg mi alapján számoljuk a CPI-t és miben különbözik a GDP-deflátortól. Tanulja meg a HDI összetevőit.
Követelmények
A leckét akkor sikerült megfelelően elsajátítania, ha Ön képes
Definíciójuk alapján felismerni és/vagy jellemzőiket kiválasztani a következő fogalmaknak: munkanélküliségi ráta inflációs ráta, gazdasági növekedés; GDP, nominális kibocsátás vs. reál GDP, CPI - GDP-deflátor, GNI, HDI Kiválasztani a GDP összetevőit (fogyasztás, beruházás stb.) A szükséges adatokból kiszámolni a munkanélküliségi rátát A nominális GDP indexe és a fogyasztói árindex alapján kiszámolni a GDP volumenindexét Meghatározni a HDI összetevőit.

| Önellenőrző feladatok
1. Döntse el, hogy igazak vagy hamisak a következő állítások!
A GDP hozzáadott érték-típusú mutató. |
A GDP-be csak a végső felhasználásra kerülő termékek és szolgáltatások számítanak bele. |
Ha a GDP volumenindexét osztjuk a nominális indexével, akkor megkapjuk a GDP-deflátort. |
A GDP kiadási oldalról a fogyasztás, a beruházás, az állami és a nettó exportkiadások összegeként adódik (Y=C+I+G+X-M). |
2. Hogyan nevezzük azt a mutatót, amelyet úgy számolhatunk ki, hogy a GDP-ből kivonjuk a külföldiek Magyarországon szerzett és külföldre utalt elsődleges jövedelmeit (tényezőjövedelmeit), valamint hozzáadjuk a magyarok külföldön szerzett és Magyarországra utalt jövedelmeit? Válassza ki a helyes megoldást!
| NDP
| Szűkített GDP
| GNI
| NNI
| GNDI
| NNDI
| Egyik sem
3. Döntse el, hogy igazak vagy hamisak a következő állítások!
A CPI és a GDP-deflátor különböző termékkört vizsgál. |
A CPI a fogyasztói kosár árváltozásairól ad információt. |
Ha a GDP-ből kivonjuk a GNI-t megkapjuk a HDI mutatót. |
A HDI alkalmas a jólét mérésére. |